

**H O T Ă R Â R E**

**privind aprobarea tarifelor de călătorie pentru traseele aferente Grupelor 24,**

**25, 31, 32, 33, 35, 36, 38, 56, 59, 60 și 62 din Programul de transport public**

**județean de persoane prin curse regulate în Județul Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 192/19.10.2023 privind aprobarea tarifelor de călătorie pentru traseele aferente Grupelor 24, 25, 31, 32, 33, 35, 36, 38, 56, 59, 60 și 62 din Programul de transport public județean de persoane prin curse regulate în Județul Cluj, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 41130/17.10.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41132/17.10.2023 şi de Avizul cu nr. 41130/ 14.12.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de Procedura de delegare a gestiunii serviciului public de transport județean prin curse regulate a contractului de achiziţie sectorială având ca obiect: Delegarea serviciului de transport public județean de persoane la nivelul județului Cluj, derulată în conformitate cu dispoziţiile Legii privind achizițiile sectoriale nr. 99/2016, cu modificările şi completările ulterioare;

Luând în considerare prevederile:

* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată;

În conformitate cu prevederile:

* art. 1 alin. (4) lit. h) și ale art. 17 alin. (1) lit. m) din Legea serviciilor publice de transport persoane în unitățile administrativ-teritoriale nr. 92/2007, cu modificările şi completările ulterioare;
* art. 8 alin. 3 lit. k) din Legea serviciilor comunitare de utilități publice nr. 51/2006, cu modificările şi completările ulterioare;
* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 27^1 și ale art. 27^2 din Normele-cadru privind stabilirea, ajustarea şi modificarea tarifelor pentru serviciile publice de transport local şi judeţean de persoane, aprobate prin Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 272/2007, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă tarifele de călătorie pentru Serviciul public de transport județean pe traseele aferente Grupelor 24, 25, 31, 32, 33, 35, 36, 38, 56, 59, 60 și 62 din Programul de transport public județean de persoane prin curse regulate în Județul Cluj, cuprinse în **anexa** care face parte integrantă din prezenta hotărâre.

**(2)** Tarifele aprobate au valabilitate de 1 (un) an de la data încheierii contractelor cu fiecare dintre operatorii desemnați câștigători pentru grupele menționate la alin.(1), dar nu mai mult de data intrării în vigoare a contractelor de delegare a gestiunii serviciului public de transport județean de persoane prin curse regulate în județul Cluj, atribuite prin procedură publică competitivă de licitație deschisă.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică – Biroul Administrare Patrimoniu/Compartimentul Autoritatea Judeţeană de Transport.

**Art. 3.** Prezenta hotărâre se comunică Direcției Juridice, precum și Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 223 din 20 decembrie 2023**

*Prezenta hotărâre a fost adoptată cu 31 de voturi “pentru”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*